Diari Oficial de la Generalitat Valenciana


Sumari del DOGV 6025, del 01-06-2009 (2009/6071)

Informació pública de l'aprovació de la proposta de Pla de Participació Pública del Pla General d'Ordenació Urbana de Benimeli.
-------------------------------------------------------------------------------------------------------------------------------

### Dades del document

Número de DOGV
:   6025

Data del DOGV
:   01-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/6071


Data del document
:   22-05-2009

Organisme emissor
:   Ajuntament de Benimeli

Tipus de document
:   Informació Pública

Descriptors 

:   * Benimeli
    * pla d'urbanisme
    * administració local

Informació pública de l'aprovació de la proposta de Pla de Participació Pública del Pla General d'Ordenació Urbana de Benimeli. [2009/6071]  
L'Ajuntament en ple, en sessió ordinària celebrada el dia 8 d'abril de 2009, va aprovar la proposta de Pla de Participació Pública del Pla General d'Ordenació Urbana de Benimeli (PGOU).  
Els articles 9.2 de la Llei 9/2006, de 28 d'abril, sobre Avaluació dels Efectes de Determinats Planes i Propostes en el Medi Ambient, almenys de forma implícita, i 15.1 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, de forma clara i concisa, establixen la necessitat que els plans generals incorporen processos de participació de la ciutadania en la presa de decisions de planejament i de paisatge, respectivament.  
Valorant que la participació pública és necessària en la tramitació del nou PGOU de Benimeli i els processos de presa de decisions que comporta, es dóna impuls a la participació per part d'este Ajuntament en virtut d'allò que s'ha expressat en el paràgraf anterior, sense obviar les referències que també apareixen en la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, així com en la Llei 8/2007, de 28 de maig, del Sòl, i la Llei 11/2008, de 3 de juliol, de la Generalitat, de Participació Ciutadana de la Comunitat Valenciana.  
Per estos motius, i dins dels documents que conformaran el Pla General d'Ordenació Urbana de Benimeli, ara inicialment en la fase de concert previ, es procedix a activar el document denominat Pla de Participació Pública del PGOU de Benimeli, que establix la seqüència de la participació ciutadana fins a l'aprovació definitiva del nou PGOU i a identificar les distintes etapes i els participants en cada una d'elles.  
Durant el termini de 45 dies hàbils a partir de l'endemà de la publicació de l'anunci en el Diari Oficial de la Comunitat Valenciana, podrà consultar-se la memòria del pla que inclou les activitats i el calendari de tot el procés de participació, tant en la web d'este Ajuntament , com en les dependències municipals d'este, síties a la plaça Major, número 1, 03799 Benimeli, en horari de 09.00 a 14.00 hores, a l'efecte de presentar suggeriments, al·legacions i sol·licituds de participació. Així mateix, s'informa que tota la documentació que es genere, tant informativa com enquestes, panells, resultats, etc. es trobarà en estos mateixos punts.  
El que es fa públic per a general coneixement i als efectes oportuns.  
Benimeli, 22 de maig de 2009.- L'alcaldessa presidenta: Rosa Ana Perelló Lull.